TECHNINĖ SPECIFIKACIJA
	1.
	PIRKIMO OBJEKTO APRAŠYMAS

	
	1.1. SĄVOKOS


1.1.1.Užsakovas – Šiaulių miesto savivaldybės administracija.
1.1.2.Paslaugų teikėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
1.1.3.Paslaugos – judrusis telefono ryšys, įskaitant judriojo telefono ryšio paslaugas, judriojo duomenų perdavimo telefone paslaugas, judriojo duomenų perdavimo kompiuteryje paslaugas.
1.1.4.Sutartis – Sutartis, sudaroma tarp Paslaugų teikėjo ir Užsakovo dėl Pirkimo objekto.
1.2. PIRKIMO OBJEKTAS IR KIEKIAI
1.2.1.Pirkimo objektas – Mobilus ryšys.
1.2.2.Mobilų ryšį sudaro:
1.2.2.1. Judriojo telefono ryšio su duomenų perdavimu telefone paslauga;
1.2.2.2. Judriojo duomenų perdavimo kompiuteryje paslauga;
1.2.2.3. Telemetrijos (M2M) paslauga.

1.2.3.Užsakovas siekia įsigyti Paslaugas, kurių techniniai reikalavimai aprašyti šioje Techninėje specifikacijoje.
1.2.4.Paslaugos bus perkamos pagal poreikį, pritaikant Paslaugų teikėjo pasiūlyme nurodytus įkainius. Sutarties galiojimo laikotarpiu gali būti perkamos ir kitos Paslaugų teikėjo siūlomos paslaugos, kurios yra susijusios su Paslaugomis ir (ar) būtinos tinkamam Paslaugų suteikimui, ir kurios nėra numatytos šioje Techninėje specifikacijoje (pvz., pokalbiai, trumposios žinutės (SMS), vaizdo žinutės (MMS) iš Lietuvos į kitas užsienio šalis ar duomenų perdavimo srauto ES/EEE, kitose užsienio šalyse kiekis, kai viršijamas Tiekėjo pasiūlyme nurodytas šių paslaugų kiekis ir kt.) (toliau – Papildomos paslaugos) už ne daugiau kaip 10% pradinės Sutarties vertės be PVM (jos neviršijant). Papildomos paslaugos bus perkamos standartiniais viešai skelbiamais Paslaugų teikėjo įkainiais.
1.2.5.Už Paslaugų teikėjo administruojamas trečiųjų asmenų teikiamas paslaugas (pvz., skambučius trumpaisiais ir padidinto tarifo numeriais, SMS žinutes trumpaisiais numeriais, informacinio turinio paslaugas, mokesčius už automobilių stovėjimo paslaugas, galimybė skambinti trečioms šalims trumpaisiais numeriais (pvz. pagalba, taksi, bankams)) apmokama pagal faktinį naudojimąsi šiomis paslaugomis ir apmokant Užsakovo faktiškai patiriamas išlaidas.
1.2.6.Pirkimo objektas apima:
	Eil. Nr.
	Paslaugos pavadinimas
	Preliminarus abonentų skaičius

	[bookmark: _GoBack]1.
	Judriojo telefono ryšio su duomenų perdavimu telefone paslauga
	250

	2.
	Judriojo duomenų perdavimo kompiuteryje paslauga5
	50

	3.
	Telemetrijos (M2M) paslauga
	10


1.3. REIKALAVIMAI PIRKIMO OBJEKTUI
Reikalavimai judriojo telefono ryšio su duomenų perdavimu telefone paslaugai.
	1.3.1	Paslaugų teikėjas turi teikti šias paslaugas:
1.3.1.1 Skambučių Lietuvoje siuntimo ir gavimo;
1.3.1.2 Trumpųjų žinučių (SMS) ir vaizdo žinučių (MMS) siuntimo ir gavimo;
1.3.1.3 Tarptautinių skambučių siuntimo ir gavimo;
1.3.1.4 Tarptautinių trumpųjų žinučių (SMS) ir vaizdo žinučių (MMS) siuntimo ir gavimo;
1.3.1.5 Mobiliojo elektroninio parašo;
1.3.1.6 Duomenų perdavimo, naudojantis internetu paslaugų gavimo galiniame įrenginyje, paslaugas.
1.3.1.7 Fiksuoto išorinio (angl. Public) IP adreso galimybė be papildomo mokesčio.
1.3.2 Paslaugų teikėjas ne vėliau kaip per 14 (keturiolika) darbo dienų nuo Sutarties pasirašymo dienos savo sąskaita privalo išduoti ir savo sąskaita pristatyti į Užsakovui  adresu Vasario 16-osios g.62 Šiauliai, SIM korteles visiems Užsakovo abonentams (jeigu keičiasi Paslaugų teikimo operatorius).
1.3.3 Visiems judriojo telefono ryšio abonentams taip pat ir Sutarties galiojimo metu naujai įsigytiems abonentams taikomi Paslaugų teikėjo pasiūlyme nurodyti įkainiai. Visi Sutartyje nurodyti įkainiai turi galioti visą Sutarties galiojimo laikotarpį, visą parą, visomis dienomis ir nekisti nuo naudojamų Paslaugų apimties. Paslaugų įkainiai negali būti keičiami, išskyrus atvejus, kai kainos perskaičiuojamos vadovaujantis Sutartyje nustatyta kainų peržiūros tvarka, ir kai Sutarties galiojimo laikotarpiu Paslaugų įkainiai yra mažinami Šalių rašytiniu susitarimu ir yra tenkinamos šios sąlygos:
1.3.3.1 Paslaugų teikėjas Sutarties galiojimo laikotarpiu pritaiko Paslaugų įkainiams nuolaidas, akcijas ir pan. ir tokiu būdu sumažina Paslaugų įkainius;
1.3.3.2 Taikant nuolaidas, akcijas ir pan. Užsakovui nėra nustatomi jokie papildomi įpareigojimai nei nustatyta Sutartyje;
1.3.3.3 Pasibaigus nuolaidų, akcijų ir pan. taikymo laikotarpiui Paslaugų teikėjas įsipareigoja toliau Paslaugas teikti Sutartyje nustatytais Paslaugų įkainiais.
1.3.4 Į judriojo telefono ryšio su duomenų perdavimu telefone paslaugos minimalų prakalbamą mėnesinį mokestį įeina:
1.3.4.1 Neriboti pokalbiai į visus Lietuvos ir ES/EEE mobiliojo bei fiksuoto ryšio tinklus;
1.3.4.2 Neribotos trumposios žinutės (SMS) ir vaizdo žinutės (MMS) į visus Lietuvos ir ES/EEE fiksuotojo bei mobiliojo ryšio tinklus;
1.3.4.3 Ne mažiau 300 min./mėn pokalbių iš Lietuvos į kitas užsienio šalis;
1.3.4.4 Ne mažiau 100 vnt. trumpųjų žinučių (SMS) ir vaizdo žinučių (MMS) į kitas užsienio šalis;
1.3.4.5 Neribotas duomenų perdavimo srautas Lietuvoje;
1.3.4.6 Ne mažiau 20 GB/mėn. duomenų perdavimo srauto ES/EEE šalyse;
1.3.4.7 Ne mažiau 1 GB/mėn. duomenų perdavimo srauto kitose užsienio šalyse;
1.3.4.8 Mobiliojo elektroninio parašo paslauga (kai abonentai kreipiasi dėl šios paslaugos teikimo vadovaudamiesi Techninės specifikacijos 1.3.14 punktu).
1.3.5 Užsakovas įsipareigoja visais atvejais, kiekvieną mėnesį mokėti minimalų prakalbamą mėnesinį mokestį už aktyvius Užsakovo abonentus. Paslaugos minimalus mokestis yra mokamas kiekvieną mėnesį, nepriklausomai ar abonentas skambindamas Lietuvoje ir siųsdamas trumpąsias (SMS) ir vaizdo žinutes (MMS) Lietuvoje pasiekia minimalų mokesčio dydį.
1.3.6 Paslaugų teikėjas turi taikyti vienodus pokalbių, trumpųjų žinučių (SMS) ir vaizdo žinučių (MMS) tarifus tiek naudojantis Paslaugomis iki sumos, lygios minimaliam prakalbamam mėnesiniam mokesčiui, tiek ir ją viršijus.
	1.3.7	Pasiūlyme Paslaugų teikėjas negali pateikti jokių išvestinių tarifų, t.y. tarifų vidurkių ir pan.
1.3.8 Paslaugų teikėjas privalo nemokamai sujungti Užsakovo judriojo ryšio abonentus Lietuvos teritorijoje su priešgaisrine apsauga, policija, greitąja medicinine pagalba bei bendruoju pagalbos centru.
	1.3.9	Pokalbio trukmės apvalinimas po pirmos pokalbio minutės – ne didesnis nei 60 sekundžių.
1.3.10 Užsakovo turimų abonentų telefonų numeriai turi išlikti nepakitę. Pasirašius Sutartį Užsakovas esamų abonentų sąrašą pateiks viešojo pirkimo konkurso laimėtojui.
1.3.11 Tarptinklinis ryšys turi būti įjungiamas automatiškai be papildomo mokesčio.
1.3.12 Paslaugų teikėjas turi suteikti galimybę Užsakovo įgaliotam atstovui bet kuriuo metu Paslaugų teikėjo interneto svetainėje nemokamai pasitikrinti savo sąskaitą bei detalią sąskaitą.
1.3.13 Paslaugų teikėjas įsipareigoja suteikti galimybę nemokamai įjungti arba išjungti bet kurią 1.2.6 punkto lentelėje nurodytą Paslaugą. Turi būti galimybė įjungti arba atjungti ir kitas paslaugas, neapibrėžtas šioje specifikacijoje (Papildomas paslaugas). Paslaugas išjungti ar įjungti gali tik Užsakovo įgalioti atstovai (pasirašius Sutartį Užsakovas pateiks Paslaugų teikėjui atstovų įgaliojimus). Užsakovo įgaliotam atstovui internetinėje prieigoje ar per klientų aptarnavimo telefoninę liniją įjungus ir/ar išjungus bet kurią 1.2.6 punkto lentelėje nurodytą Paslaugą, Paslauga turi būti įjungta/išjungta nedelsiant, bet ne vėliau kaip per 24 valandas. Papildomos paslaugos aktyviems abonentams turi būti įjungiamos/išjungiamos ne vėliau kaip per 5 darbo valandas.
1.3.14 Judriojo telefono ryšio su duomenų perdavimo telefone paslaugos abonentai turi teisę kreiptis į Paslaugų teikėją dėl mobiliojo elektroninio parašo paslaugos teikimo (telefono SIM kortelėje patalpinamas paslaugos vartotojo skaitmeninis sertifikatas, viešas ir privatus raktai; šie elementai naudojami vartotojo identifikavimui elektroninėje erdvėje ir elektroninių dokumentų pasirašymui).
1.3.15 Sutarties vykdymo metu SIM kortelės suteikiamos ir keičiamos nemokamai. Paslaugų teikėjas taip pat privalo nemokamai keisti ir savo sąskaita pristatyti į Užsakovui, adresu Šiaulių miesto savivaldybės administracija Vasario 16-osios g. 62, Šiauliai, naujai suteikiamas ir sugedusias SIM korteles ir, esant poreikiui, pakeisti standartinio tipo korteles į micro SIM ar nano SIM korteles.
1.3.16 Paslaugų teikėjas savo sąskaita turi užtikrinti visų Užsakovo abonentų perėjimą į Paslaugų teikėjo judriojo telefono ryšio tinklą. Abonentų perėjimas (kortelių aktyvavimas) turi būti atliktas ne ilgiau kaip per 1 darbo dieną nuo Užsakovo nurodytos pageidaujamos abonentinio numerio perkėlimo datos arba, jeigu tokia data nenurodoma, ne ilgiau kaip per 1 darbo dieną nuo Užsakovo prašymo perkelti abonentinį numerį. Užsakovo turimų abonentų abonentiniai telefonų numeriai turi išlikti nepakitę. Visų Užsakovo abonentų perėjimas turi būti atliktas ne ilgiau kaip per 5 darbo dienas nuo Sutarties įsigaliojimo dienos. Paslaugų teikėjas turi padengti visas patiriamas Užsakovo išlaidas, susijusias su abonentų perėjimu iš vieno operatoriaus prie kito.
1.3.17 Paslaugų teikėjui už teikiamas Paslaugas pradedama mokėti nuo SIM kortelės aktyvavimo dienos.
1.3.18 Užsakovui turi būti teikiamos duomenų perdavimo telefone paslaugos naudojantis 4G (LTE) arba analogiškų parametrų ar vėlesnėmis technologijomis. Analogiškų technologijų techniniai parametrai negali būti prastesni nei reikalaujamų.
Reikalavimai judriojo duomenų perdavimo kompiuteryje paslaugai
1.3.19 Užsakovui turi būti teikiamos duomenų perdavimo kompiuteryje paslaugos naudojantis 4G (LTE) arba analogiškų parametrų ar vėlesnėmis technologijomis. Analogiškų technologijų techniniai parametrai negali būti prastesni nei reikalaujamų.
1.3.20 Į judriojo duomenų perdavimo kompiuteryje paslaugos minimalų mėnesinį mokestį įeina neribotų duomenų perdavimo Lietuvoje paketas.
1.3.21 Sutarties galiojimo metu naujai įsigytiems abonentams taikomi Paslaugų teikėjo pasiūlyme nurodyti įkainiai.
1.3.22 Pasiūlyme Paslaugų teikėjas negali pateikti jokių išvestinių tarifų, t.y. tarifų vidurkių ir pan.
1.3.23 SIM kortelės suteikiamos ir keičiamos nemokamai.
1.3.24 Perduodant duomenis turi būti vartotojo sąsaja lietuvių kalba.
1.3.25 Prisijungimas prie įstaigos vidinio tinklo, naudojant atskirą kreipties tašką (access point name) ir įmonės vidinio tinklo fiksuotą IP adresą. Turi būti praleidžiami visi galimi duomenų perdavimo protokolai be blokavimo į abi puses.
1.3.26 Nemokamai fiksuoto išorinio (angl. Public) IP adreso galimybė.
Reikalavimai telemetrijos (M2M) paslaugoms

1.3.27 Teikiant paslaugą turi būti užtikrintas duomenų perdavimas arba SMS žinučių siuntimas/gavimas tarp automatizuotų įrenginių (telemetrijos).
1.3.28 Numatomas preliminarus telemetrijos abonentų skaičius XXX. Perkančioji organizacija sutarties galiojimo metu gali mažinti abonentų skaičių 10 proc., o didinti - neribotai.
1.3.29. Sutarties galiojimo metu naujai įsigytiems abonentams taikomi sutartyje nurodyti įkainiai ir nuolaidos, o jų galiojimas negali būti ilgesnis nei pirkimo sutarties trukmė.

Kiti reikalavimai
1.3.30 Sąskaitų tipai ir pateikimo būdas: turi būti teikiama konsoliduota visų abonentų sąskaita ir PVM sąskaita faktūra elektroninėje formoje Paslaugų teikėjo internetinėje svetainėje ir naudojantis elektronine paslauga „E. saskaita“. Galimybė sugeneruoti detalią visų numerių pokalbių ir duomenų naudojimo ataskaitą .xslx arba lygiaverčiu formatu.
1.3.31 Lietuvos teritorijos padengimas Tiekėjo LTE tinklu (žemiausia intervalo reikšmė prie -95 signalo stiprumo) Sutarties galiojimo laikotarpiu turi būti ne mažiau kaip 40%.
1.3.32 Duomenų gavimo sparta keliuose ir miestuose Tiekėjo LTE tinkle Sutarties galiojimo laikotarpiu turi būti ne mažesnė nei 50,0 Mb/s.
	2.
	PRIEVOLIŲ VYKDYMAS

	
	2.1. PRIEVOLIŲ VYKDYMO VIETA(-OS)


☒ Šiaulių miesto savivaldybės administracija
Vasario 16-osios g. 62, Šiauliai LT-76295
☐ Kita.
2.2. UŽSAKYMŲ VYKDYMO TVARKA IR TERMINAI:
2.2.1. Užsakymų teikimo būdas:
☒ El. paštu ☒ Telefonu ☐ Kita.
	2.2.2.
	Užsakymų vykdymo tvarka ir terminai:


2.2.2.1. Paslaugų užsakymai pateikiami Tiekėjo nurodytu el. paštu arba Tiekėjo nurodytais telefono numeriais. Užsakymus gali pateikti tik Pirkėjo nurodyti įgalioti asmenys.
2.2.2.2. Paslaugų teikėjas turi suteikti užsakytas Paslaugas ne vėliau kaip per 24 val. nuo užsakymo pateikimo dienos.
2.2.2.3. Paslaugų teikėjas turės pristatyti SIM korteles nurodytais adresais (užsakyme bus nurodomas konkretus adresas) Užsakovo darbo laiku (I-IV 8:00 – 17:00 val., V 8:00 – 15:45 val.).
2.2.2.4. Turi būti užtikrinamas Paslaugų teikėjo teikiamų Paslaugų gedimų šalinimas: gedimu laikomas Paslaugų teikėjo teikiamos Paslaugos funkcionalumo sutrikimas arba visiškas Paslaugos neplanuotas neteikimas. Laikoma, kad įvyko gedimas, kai Paslaugos funkcionalumo sutrikimas tęsiasi daugiau nei 5 min. arba pastebimi pasikartojantys (ne mažiau kaip 10 kartų per mėnesį) trumpalaikiai Paslaugos funkcionalumo sutrikimai. Apie gedimus Užsakovas informuoja Paslaugų teikėją el. paštu ir/arba telefonu.
2.2.2.5. Garantuojamas gedimų šalinimo laikas turi būti ne ilgesnis nei 24 val. nuo pranešimo apie gedimą pateikimo momento. Užsakovas turi būti informuojamas apie gedimo užregistravimą ir gedimo pašalinimą.
	2.3.
	APLINKOSAUGINIAI REIKALAVIMAI:


2.3.1. Duomenų perdavimo paslaugos turi būti teikiamos naudojant 4G ryšio ar aukštesnį standartą. Šiuo atveju, atsisakius 3G ryšio standarto yra užtikrinamas mažesnis elektros tinklo apkrovimas ir efektyvesnių judriojo telefono ryšio technologijų naudojimas.
